Pendel- plekgebonde digkuns – tjlevva
Don't miss out...	May 25, 2017 in Business // Calling all artists! Vukallective would like to get into bed with you…	May 24, 2017 in Lifestyle // Cathy gaan viral met haar ‘gewone lyf’	May 22, 2017 in Lifestyle // Só rol ’n rolmodel wat ander opbou	May 20, 2017 in Entertainment // ’n Kuier Oppiestoep met Andries en Pietman	May 20, 2017 in Entertainment // Eet, engele en ek	May 17, 2017 in Lifestyle // 7 Things you need to know about your self-image and sex	May 16, 2017 in Entertainment // Ukelele and comedy fans, come and get your Phil!	May 10, 2017 in Entertainment // What’s in a soulmate?	May 10, 2017 in Lifestyle // Who creates your reality?	May 3, 2017 in Business // 3 Ways to study for free in South Africa…	Home » Entertainment » Pendel- plekgebonde digkuns
Pendel- plekgebonde digkuns
Posted on May 2, 2017 by maanvrou in Entertainment, Uncategorized // 0 Comments
Die lewe is om geleef te word en amper oral vind ek inspirasie om kommentaar te lewer of ’n gedagte vas te vang. Die gedagte met my ‘plekgebonde’ digkuns is nie net om my gewaarwordinge oor ’n ligging op ’n sekere tyd te deel nie, maar ook om die leser saam met my op reis te neem.
Die eerste foto is geneem op ’n veerboot op Loch Ness. Die toergids het gedink dis oulik om ’n plakker wat soos ‘Nessie’ lyk op die ruite te plak sodat mense tog wel kans sou kry om die monster te fotografeer.
Die tweede foto is geneem tydens ’n besoek aan die Tower of London. Neffens die White Tower, as ek reg onthou, is daar ’n glas gedenkbeeld ter nagedagtenis van Anne Boleyn, die berugte tweede vroue van Henry VIII wat ook soos meeste van sy ander vroue aan ’n minder gelukkige einde gekom het.
Die derde foto is geneem by ’n graf in ’n begraafplaas in Mosselbaai. Dalk nie die mees gewilde plek tydens ’n somervakansie nie, maar nie te min, ek is mal oor ou geboue en strukture.
Die vierde en laaste foto is geneem in die Jane Austen-sentrum in Bath. Die skrywer het op ’n tyd blykbaar in daardie einste woonstel gebly en geskryf. Ek’t eintlik net ingegaan om van die koue te ontsnap en kon toe ’n ‘interessante’ akademies literêre bekgeveg tussen aanhangers van Austin en dié van die Brontë susters, beleef. Laasgenoemde was vererg oor die sprokieswêreld wat Austin geskep het terwyl Charlotte, Emily en Anne die harde werklikheid kaalvuis beskryf het. Eish, gepraat van smartvrate…
Geniet die digkuns op ’n drafstap. Hopelik slaan ek gou weer nog ’n klompie aan mekaar.
AfrikaansAfrikaanse digkunsDigkunsGedigte deur MaanvrouPendel	About maanvrou (3 Articles)